MET RYPERD EN MAUSER (17)\nWEGKRUIPERTJIE OP DIE HOËVELD\nOns getal burgers onder komdt Van Tonder het aansienlik vermeerder deur die toevoeging van ‘n klompie burgers wat muile ontvang het en ook deur vk Breedt se manne wat by ons aangesluit het.\nHierna het ons kommando’s onder genls De la Rey, Kemp, Celliers en Liebenberg na die Hoëveld beweeg. Die Engelse het die gewoonte gehad om vanaf Oktober tot Mei na die Hoëveld te versit weens die perdesiektegevaar in die boswêreld gedurende hierdie tyd. Alhoewel ons perde beter teen die siekte as dié van die vyand bestand was het ons dit gerade geag om saam met hulle daar te gaan rondboer en om so’n bietjie wegkruipertjie met hulle te speel.\nDie Engelse het op Klerksdorp groot magte saamgetrek met die bedoeling om hul laaste blokhuislyn vanaf Klerksdorp oor Lichtenburg en Mafeking te voltooi, om sodoende ons verbinding met die Vrystaat af te sny. Dit was dus noodsaaklik dat ons ook Hoëveld toe versit sodat ons die vyandelike magte aldaar so lastig kon val dat hulle in die uitvoering van hul planne gestrem word.\nEk en ‘n paar van my maters wat goeie perde besit het, is deur komdt Van Tonder aangestel as sy adjudante.\nOns het rus-rus die Hoëveld ingetrek totdat ons tussen Klerksdorp en Wolmaransstad was. Ons het gereed gemaak om ‘n rukkie daar aan die grootpad te vertoef en die kat uit die boom te kyk.\nDie Engelse was van ons teenwoordigheid bewus. Dit het ons onrustig gestem, want die vyand het gedurig probeer om onder aanvoering van verraaiers en hensoppers verrassende nagtelike aanvalle op ons kommando’s te doen, soos met kmdt Alberts gebeur het.\nOns het te Sendelingfontein, aan weerskante van die grootpad in verspreide geledere ‘n paar dae lank stil gerus. Ons perde en veral die muile het dit baie nodig gehad.\nOnderwyl ons hier vertoef het, het pres Steyn, genl De Wet en ds Kestell ons ‘n besoek gebring. Weinig van die burgers het daarvan geweet want die moontlikheid dat hulle teenwoordigheid hier, aan die vyand bekend kon word, was groot. Die Engelse het dikwels groot somme geld beloof aan die verraaier wat dit bewerkstellig dat daar Boeregeneraals of leiers in hul hande val.\nDs Strassheim, ‘n Vrystaatse predikant wat saam met die burgers geveg het, het op Sondag toe ons daar saam was, aan ons groot gemeente ‘n bemoedigende preek gelewer. Ons het steeds getrag om die Sabbat te eerbiedig en stil deur te bring, maar die vyand het dikwels sy kans waargeneem om ons rus op Sondae te versteur.\nOns het nooit snags nagelaat om op strategiese punte wakker brandwagte te plaas nie en kon dus taamlik gerus slaap met jou kop teen die saal wat as kopkussing moes dien. So lê ons die laaste nag te Sendelingsfontein aan weerskante van die pad nog houtgerus en slaap toe iemand omstreeks tweeuur in die nag komdt Van Tonder wakker maak en meedeel dat die Engelse tussen ons was! ’n Groot vyandelike mag was werklik besig om tussen ons deur met die grootpad langs te trek. Waarom ons dit nie eerder agtergekom het nie bly vir my ‘n raaisel. Hulle het egter sonder veel geraas getrek want die pad was los en sanderig.\nLater sou ons vasstel dat die brandwagte wat die pad moes dophou, die ruiters wel deeglik gesien nader het, maar glo bang was om ‘n vals alarm te gee omdat hulle dan nie seker was of dit werklik Engelse was nie. Hulle het ‘n entjie van die pad af gewag tot die vyand verby is en toe agterna gekom en darem die heel agterste ou Tommie gevang. Maar toe was dit reeds heeltemal te laat om ons te waarsku omdat die meeste Engelse al amper tussen ons deur was.\nEk en ‘n paar van my maters het sommer gou ons perde wat gespan was in die hande gehad, maar ons moes eers versuim tot almal gereed was. Ons hoor kort-kort vorentoe sarsies val. Ons kommando’s is deur die vyand in twee gesny. Van Tonder trek links deur die veld in dieselfde rigting as wat die Engelse gaan. Die maan is lig.\nAan ons regterkant lê ‘n streep rantjies. Kort-kort sien ons ‘n klomp perderuiters van die een rant na die ander jaag, want die vyand verkeer onder die indruk dat die Boere in die rantjies moes wees.\n‘n Paar keer gebeur dit met ons dat jy jou maat langs jou goed bekyk en dan tot jou ontsteltenis gewaar dat dit ‘n Kakie is. Dan swenk jy maar stil eenkant toe en koers weer na ‘n ander groep. So het ons darem naderhand weer klompies-klompies by mekaar uitgekom.\nToe dit die môre vroeg duskant Wolmaransstad begin lig word, swaai ons regs oor die pad om weer by genl Kemp uit te kom want ons wis dat hulle aan die regterkant van die pad moes wees. ‘n Entjie verder sien ons links van ons teen ‘n bult ‘n aantal ruiters in groepe saamgetrek wat teen die opkomende son soos groot rooi krale teen die bult vertoon. Dit was die vyand wat ons inwag.\nHulle sien ons verbytrek en kon nie dadelik uitmaak of ons Boere of Engelse was nie. Daarop stuur hulle ‘n spioen om te kom verken. Ons stuur ‘n burger om hom tegemoet te ry en hy bring die Kakie saam met hom terug. Hulle stuur egter ‘n tweede een wat ons ook in die hande kry, terwyl ons intussen veld wen.\nToe die vyand sien dat hul tweede man ook nie terugkom nie, trek hulle hul rooi krale uitmekaar. Hulle sit ons agterna maar ons was toe darem al ongeveer vyf kilometer voor. Toe moes ons laat draf dat dit gons! Die ellendige muile waarmee ‘n groot aantal van die burgers moes aansukkel, kon eenvoudig nie vinniger as op ‘n goeie draf voortvlug nie.\nMy poon Vêrplie, het die snuf in die neus gekry dat daar iets buitengewoons aan die gang was en ek moes hom net vashou om nie gou-gou onder die muile uit te gly nie. Vir my eie veiligheid was ek dus nie ongerus nie, maar ek het gevaar vir die muilruiters gesien. Dog die Kakies kon nie of wou nie probeer om ons in te haal nie en later in die dag het ons al drawwende van hulle ontslae geraak. Hulle het op ‘n bult halt geroep en ons het op die volgende bult tot stilstand gekom. Ons kon hulle nog daarvandaan sien, maar het toe daar afgesaal.\nHier het ‘n eienaardige voorval plaasgevind wat ons lelik die skrik op die lyf gejaag het. Bokant ons koppe het ‘n groot los wolk gehang, maar die son was baie warm en die drukkende atmosfeer het ons vermoeienis nie verminder nie. Elkeen was juis besig om lui ‘n ietsie te eet toe daar meteens vanuit die wolk ‘n harde dreuning gehoor word en ‘n oorverdowende slag ‘n entjie van ons af teen die grond neerslaan, vergesel van ‘n digte stofdamp en enkele reusagtige haelstene.\nDie klomp gekniehalterde perde skrik en sit in die rigting van die vyand op loop. Benoud saai ons agter hulle aan, maar gelukkig het die wolk en hael vinnig verder getrek sodat die perde spoedig weer tot bedaring gekom het en ons hulle kon vang. Die vyand het gelukkig niks van ons verleentheid opgemerk nie.\nDieselfde aand kom Lewies Taljaard by ons aan met die tyding dat die Engelse ons kar met al ons kos daarop gedurende die vlug gebuit het. Hyself moes laat spaander om vry te kom. Die volgende dag was ons egter verbaas om ‘n ander burger daar aangery te sien kom met dieselfde kar wat hy êrens met muile en al sien staan het en dit toe saamgebring het. Dit blyk toe dat Lewies tydens die vlugtery voor ‘n draadheining bly steek het en nie kans gesien het om die drade gou los te kry nie. Hy het toe maar haastig voet in die wind geslaan.\nWatter teenstellings in die gedrag van mense het ons nie gedurende die Oorlog ervaar nie: Die een kom na die Engelse toe met al wat hy besit; die ander laat alles wat hy by hom het in die steek om van hulle af weg te kom! Waarom die vyand die kar nie weggevoer het nie, kon ons nie verklaar nie.\n‘n Paar dae later kom ons vroeg die môre, net toe dit begin lig word, op Brakspruit aan en saal daar af. Ek en ‘n maat van my ry na ‘n mielieland om groenmielies te pluk terwyl die ander kêrels besig was om pap te maak en vleis te braai. Onderwyl ons nog daarmee besig was, sien ons hoe die Marico-koskarre uit die bosbult wat bokant ons lê, by ons verbyjaag. Ons bespeur onraad want kort op hul hakke hoor ons die leemetfords praat. Dit was die voorhoede van ‘n groot vyandelike mag wat besig was om generaal Liebenberg te agtervolg wat nou so onverwags op ons afkom.\nMy maat en ek bereik ons manne net toe hulle in die saal spring. Genl Kemp skree: “Maak oop en ry uitmekaar!” waarna ons vinnig uitmekaar spat om nie in ‘n bondel vir die vyand tot skyf te wees nie.\nJan Botha, wie se waaghalsigheid ek reeds al beskryf het, was net besig om vir ons klompie ons groot kampsketel vol pap te maak toe die vyand ons verras. Hy spring op sy perd met die pot pap in die hand en jaag voort. Die honger het ons reeds kwaai geknyp en af en toe ry een van ons hom by en skep ‘n groot handvol om dadelik weer al etende weg te swenk!\nGenl Kemp sien ons speletjie raak en skree weer:”Uitmekaar kêrels!” want die vyand was besig om ons van agteraf lood op te lê. Vir ons groepie het hierdie versterking egter baie beteken want ons het die res van die dag nie weer kans gekry om iets te eet nie..\nOns jaag in verspreide orde regs van die pad ‘n klompie doringbome binne en begin die voorhoede van die vyand terug te peper. Ons gewaar egter aan ons regterkant ‘n sterk kommando wat probeer om agter ons verby te steek. Ons verkeer onder die indruk dat dit Engelse was en val terug, waarop die Kakies in die bosbult weer nuwe moed skep en begin om ons onder die bomme te steek. Die burgers jaag haastig voort tot op ‘n bult. Kmdt Van Tonder ry egter op ‘n stap, vergesel van sy personeel.\nPiet Trichardt, bygenaamd Vaal Piet, wat daarin geslaag het om sy muil vir ‘n perd te verruil het by ons adjudante aangesluit en maak nou die eerste keer werklik kennis met die Engelse bomme. Ons ry een-een, los van mekaar af om te verhoed dat ‘n bom twee man tegelyk tref. Piet ry naaste aan my. Daar bars ‘n bom vlak voor ons. Hy draai na my toe en trek sy perd langs myne en sê: “Hansie ou broer, jy moet tog dat ons na mekaar kyk.”\nEk sê: “Ja man, maar ry verder van my af!”\nNa ‘n rukkie kom hy maar weer nader en herhaal sy uitsonderlike versoek. Hy het niks van hierdie vlugmetode gehou nie en jaag toe maar vinnig agter die ander burgers aan wat al ver voor ons was.\nEk gewaar ‘n hele entjie van ons af ‘n ruiterlose perd en ry daarheen om te sien wat gaande was. Die teuels hang op die grond en ek herken die perd as Koos Opperman s’n, een van ons beste kêrels. Ek trek die dier langs myne en begin weer ry om my maats in te haal. Die perd makeer niks nie en ek het gewonder wat dan van Koos geword het. Hy was toe alreeds al by die ander burgers, kaalkop en met ‘n rooi streep deur die hare, waar ‘n vyandelike koeël hom naelskraap aan die kop geraps het. Hy moet toe seker van sy perd afgetuimel het en toe hy weer effens regkom, maar so vinnig as wat sy bene hom kon dra, op loop gesit het, onbewus van die feit dat sy ryperd nog steeds naby hom rustig staan en wei.\nOp die bult waar ons die ander burgers aantref, kom genl De la Rey by ons aangery. Die kommando wat ons vir Engelse aangesien het, was dié van genl Liebenberg wat aanvanklik deur die vyand agtervolg is.\nJan Botha het nog steeds, ten spyte van die jaery en vegtery, ons kampketel met pap by hom gehad. Sy vader was ‘n jagter en Jan het saam met hom in die veld geleer hoe om gou ‘n smaaklike ete te berei. Daarom het hy gewoonlik vir ons as kok diens gedoen. Ons het eenmaal ‘n baie vet skaap geslag en nadat elkeen van ons hom behoorlik teë geëet het aan die vetterige vleis, sit Jan nog groot hoeveelhede vetkaiings en verswelg onderwyl hy lepelsvol uitgebraaide olie uit die pot skep en dit saam verslind, want die kaiings was dan na sy smaak heeltemal te droog!\nJy kon hom sy groot eetlus ook nie kwalik neem nie want dit het nie al dae gebeur dat ons op kommando soveel kon eet as wat ons wou nie en ons moes soms maar die lyfgordel baie stywer trek.\nDit was nou alreeds die einde van Maart 1902.\nOns het 1459 gaste aanlyn


Ope brief aan Ramaphosa: 'U poog om Afrikaners se geskiedenis te kriminaliseer' | Maroela Media\nDirk Hermann, bestuurshoof van Solidariteit, het ‘n ope brief aan pres. Cyril Ramaphosa geskryf na aanleiding van sy Versoeningsdagtoespraak.\n(Nota: ‘n Kort video van ‘n gedeelte van pres. Ramaphosa se toespraak volg onderaan die berig.)\nMeneer die president: Vryheidsvegters wat kinders doodmaak, is nie vryheidsvegters nie\n16 Desember 2019, en u lewer ’n toespraak op Versoeningsdag op Bergville in KwaZulu-Natal. U beskryf die Slag van Bloedrivier van 16 Desember 1838 en noem die Voortrekkers indringers en die Zoeloes vryheidsvegters, want hulle het vir die vryheid van grond geveg.\nOp 6 Februarie word Piet Retief en sy geselskap wreed gemartel en vermoor. Piet Retief moes eers toekyk hoe sy seun, Pieter, vermoor word voordat hy ook gemartel en vermoor is.\nMeneer Ramaphosa, ken u vir Johanna van der Merwe? Dit was my oupa van wie ek die trotse naamdraer is, se oumagrootjie. Sy was 12 jaar oud met die Bloukrans- en Boesmansrivier-moord. Sy en ’n maatjie, Catherina, moes vlug. Sy is 21 keer met assegaaie gesteek; Catherina 24 keer.\nDit was die soort vryheidsvegters wat u in 2019 gedenk. Vryheidsvegters wat kinders en vroue wreed doodmaak, is nie vryheidsvegters nie.\nLater het die Suid-Afrikaanse vloot ’n duikboot na my agtergrootjie, Johanna van der Merwe, vernoem. U regering het die duikboot herdoop na Assegaai.\nDit was die aanloop en agtergrond van 16 Desember 1838, wat u gerieflik uitlaat.\nHierdie gebeure is ’n skandvlek op die trotse Zoeloe-nasie se geskiedenis en is in die onderbewuste van Afrikaners ingeprent.\nDie Zoeloe-prins Mangosuthu Buthelezi het dit ingesien en het Afrikaners tydens die Waarheids- en Versoeningskommissie om verskoning gevra vir die moord op Piet Retief. Hy het dit by minstens twee verdere geleenthede herhaal.\nButhelezi skryf oor die besondere band tussen Afrikaners en Zoeloes. Hy skryf hoe generaal Louis Botha sy oupa, Dinuzulu, se vrylating verseker het nadat die Engelse hom opgesluit het. Hy reik ’n hand na Afrikaners en sê die stryd vir vryheid, identiteit en erkenning is iets wat Afrikaners en Zoeloes deel.\nPres. Cyril Ramaphosa. Foto: Siya Duda\nMeneer die President, Afrikaners en Zoeloes het reeds in 1839 vrede gemaak toe Andries Pretorius en Mpande kaSenzangakhona hande geskud en ŉ vredesverbond met mekaar gesluit het. Sedertdien was daar in 180 jaar nooit weer oorlog tussen Afrikaners en Zoeloes nie. Afrikaners en Zoeloes onthou, maar het mekaar lankal vergewe. Daar is selfs ’n brug by Bloedrivier geopen wat dit simboliseer. Voormalige president Zuma, ook ’n Zoeloe, het die opening bygewoon. Vandag is daar deur samewerkingsooreenkomste ’n mooi verhouding tussen die huidige Zoeloe-koning, Goodwill Zwelithini, en Afrikaners. Hy deel nie u sentiment nie, en dit is ironies dat hy juis bekommerd oor wat die ANC-regering in 2019 met die Zoeloes se grond gaan doen. Ons kan nie toelaat dat ’n mooi verhouding deur politieke propaganda vertroebel word nie.\nOns moet eerlik praat oor die geskiedenis, want dit bepaal die toekoms. Die Zoeloe/Afrikaner-verhaal is juis ŉ voorbeeld hoe daar versoenend met ŉ verdeelde geskiedenis omgegaan kan word.\nDaar’s nie salf te smeer nie Dr. Hermann; mooitijies moet ons, ons regmaak vir ‘n bloedige geveg in die howe in 2020 om ons reg op ONS grond te verdedig.\nNog ‘n Dingane\nOns gaan weer leer – of eerder, ons staan alreeds weer in Dingane se kraal…\nNeem ‘n tree weg en sien waar bevind die wit Afrikaners hulle vandag.\nCyril Jack Ramaphosa\nDirk, ek dink die stuk moet in Engels en al die ander tale van die land vertaal word en dan net so versprei word soos die halwe waarhede (lees leuns) versprei word.\nOngelukkig is dit ‘n feit dat die regeerders van die dag die geskiedenis sal/kan/wil bepaal.\nGeen een is so blind soos die een wat nie wil sien nie!\nGoeie genadige vader, wat is daar dan nog oor Cyril Ramaphosa te sê wat as president dit net nie in hom het om ‘n president vir almal in die land te wees nie, het hy dan geen niks positiefs in hom buiten die ANC se idiologie en ‘n verwringing van die land se geskiedenis wat hy as die waarheid loop verkondig nie, en dan toon hy nie ‘n sweempie van skuldig voel nie. Ek ervaar hom as ‘n mens wat nie emosies toon nie.


Tuis | Media Releases | Minister Nzimande wil alle hoër onderwys in diens van kulturele imperialisme stel\nDit is die enigste redelike afleiding wat gemaak kan word na aanleiding van dr. Nzimande se onlangse antwoorde op parlementêre vrae van die VF Plus.\nDie minister het eers verklaar dat daar geen plek vir 'n oorwegend Afrikaanse universiteitskampus is nie, aangesien dit op uitsluiting op grond van ras sal neerkom. Die grondwethof se bekragtiging van die Universiteit van Stellenbosch se taalbeleid het hy as bevestiging van sy standpunt aangehaal.\nIn 'n volgende vraag het die VF Plus gevra of die minister ander tale as Engels ook by private hoër onderwysinstellings as 'n hindernis tot toegang beskou sal word. In antwoord het hy sy vorige stelling herhaal.\nDie betekenis hiervan is dat toeganklikheid volgens die minister beteken dat nie een van die 26 universiteite se 58 kampusse onderrig oorwegend in Afrikaans mag bied nie, maar dat die burgerlike gemeenskap dit ook nie met sy eie fondse mag onderneem nie.\nDie VF Plus is daarvan oortuig dat dr. Nzimande die hof se uitspraak verkeerd verstaan. Indien die hof bevind het dat Stellenbosch se taalbeleid in ooreenstemming met die Grondwet is, beteken dit nie noodwendig dat dit die enigste taalbeleid is wat met die Grondwet versoenbaar is nie.\nDie minister gebruik taal in hierdie geval as 'n wyse om kulturele verskeidenheid in Suid-Afrika te onderdruk. Dit is 'n beleid wat eerder tot opstand as tot harmonie kan lei.


Wysiging soos op 13:00, 8 Junie 2008\n→Silvester II en die Armilaarsfeer\nWysiging soos op 12:54, 8 Junie 2008 (wysig)\nWysiging soos op 13:00, 8 Junie 2008 (wysig) (maak ongedaan)\n(→Silvester II en die Armilaarsfeer)\n'''Pous Silvester II''' was as geleerde ver voor sy tyd. Hy het 'n reeks boeke oor die 'quadrivium' (Die vierde en nagraadse gedeelte van universitêre studie wat rekenkunde, meetkunde, sterrekunde en musiek ingesluit het). Hy het is Spanje Arabiese syfers geleer en kon ingewikkelde berekeninge doen wat baie moeilik was vir mense wat met Romeinse syfers gewerk het. Toe hy nog in Reims was, het hy 'n gevorderde hidrouliese orrel gebou wat alle bestaande orrels oortref het. Silvester het ook die telraam heringevoer in Europa en is waarskynlik die outeur van die beskrywing van die astrolabium wat eers 50 jaar later deur Hermannus Contractus uitgegee is. Die uitvinding van die meganiese klok word ook aan hom toegeskrywe.\n==Silvester II en die ArmilaarsfeerArmillaarsfeer==\n[[Image:Sandro Botticelli 052.jpg|thumb|right|200px|'n ArmilaarsfeerArmillaarsfeer (sonder rigkykers) in 'n skildery van [[Sandro Botticelli]], ±1480.]]\nAan die einde van die Grieks-Romeinse era het die kennis van die armilaarsfeerarmillaarsfeer in Europa verlore gegaan. Silvester het die sfeer teruggebring via Al-Andalus in die laat 10de eeu. Die besonderhede van die sfeer is vervat in 'n brief van Silvester aan sy student die monnik Remi van [[Trèves]], sy kollega ab Konstantyn van Micy en die Franse edelman Richer, wat 'n monnik in [[Reims]] was. Richer berig dat Silvester ontdek het dat sterre skuins oor die nagtelike hemel beweeg. Richer beskryf ook hoe Silvester die sfeer gebruik het om wiskunde en sterrekunde te doseer en hoe hy die ringe en merke op die sfeer gerangskik het.\nDie historicus Oscar G. Darlington lei daaruit af dat Silvester 'n sirkel in 60 pleks van 360 grade verdeel het sodat die lengte lyne presies ses grade uitmekaar was. Silvester het die poolsirkel by 26 grade geplaas, net 'n bietjie weg van die korrekte 23 grade 28 minute. Die plasing van die kreefskeerkring was amper reg en die van die ewenaar heeltemal reg. Die armilaarsfeerarmillaarsfeer is ook deur Silvester gebruik om die planete waar te neem. Silvester het buise as rigkykers aan die sfeer geheg om sterrebeelde te kan waarneem. In 'n brief aan Konstantyn skryf hy dat om die poolster te identifiseer, moet die rigkyker op 'n kandidaat-ster gerig word en indien die ster nie uit die gesigsveld skuif nie, dan is dit die poolster.\nOntsluit van "https://af.wikipedia.org/wiki/Spesiaal:MobileDiff/331181"


Energieke stilte, Italië in die donker - Soektogte - 2022\nEnergieke stilte, Italië in die donker\nVandag, Vrydag 15, 'n simboliese afspraak met 'energieke stilte " van die nou bekende Festa del energiebesparende, “Ek verlig minder ". Die geleentheid het ten doel om die kragverbruik, dus, vanmiddag, vanaf 18:00, gaan monumente, pleine, winkelvensters, kantore, klaskamers en privaat huise uit.\nDaar is baie intekeninge op "Ek verlig minder”Van die eerste wat gerapporteer is, is dié van Milaan, Bologna, Florence, Turyn, Bari, Padua, die Vallei van die Tempels in Agrigento, Genua, Pisa, Matera en vele ander.\nEk verlig minder is 'n inisiatief wat daarop gemik is om 'n meer verantwoordelike gebruik van hulpbronne te bevorder. Nie net bewustheid nie, Ek verlig minder dit het 'n onmiddellike effek gekoppel aan die donker oomblikke van die gebeurtenis. Die geleentheid is sedert 2005 vir die eerste keer van stapel gestuur deur die radioprogram Caterpillar van Radio 2 Ek verlig minder niks anders gedoen as om te groei en ondersteuning in te samel nie.\nVir die jaar se uitgawe sien ons in die voorste ry Claudio Bisio, Giulio Scarpati, Giovanni Soldini, Riccardo Iacona, don Andrea Gallo, Luca Mercalli, Renato Mannheimer, asook die dirigente van Il Ruggito del Coniglio 610, Un Giorno da Pecora, RaiTunes en 28Minutes.\nEk verlig minder 'n goeie reaksie op sosiale netwerke gehad het, is alle ondersteuners en luisteraars van Caterpillar uitgenooi om muntslagspreuke te vorm wat die dekaloog van Ek verlig minder: “Ja, ons het geblus”, “Die meter is myne en ek bestuur dit”, “Skroot die afval” of “Liberté, égalité, besparings”.\nOnder die toetrede tot hierdie 2013 word die Senaat van die Republiek bevestig:\nvan 18 tot 19:30 sal die liggies van die fasade van Palazzo Madama simbolies bly, terwyl die ligte in die sale en kantore tot 'n minimum beperk word.\nIn die Umbriese hoofstad sal die beligting van Piazza IV Novembre en die Fontana Maggiore uitgeskakel word, terwyl dit in Assisi die van die Rocca Maggiore is. In die Marche-streek is dit moontlik om by kerslig by die boerewinkels in Campagna Amica te koop. Die Turynse lughawe staan ook uit en sal sommige sluit ligtorings, 'n simboliese gebaar? Net voordat ons die onmiddellike gevolge van die geleentheid genoem het: die afskakeling van ligtorings dit het 'n simboliese waarde vir die lughawe, maar kan vergelyk word met die gemiddelde weeklikse elektrisiteitsverbruik van 'n gesin van drie. Om nie eens te praat van die kilowatt energie wat bespaar word deur pleine en monumente uit te skakel nie.\nCopyright 2022 \_ Energieke stilte, Italië in die donker...


03 October 2017\t Hits: 5333\n“Tog het ek daaraan begin twyfel, ek het byna koers verloor, want ek het die hooghartige goddeloses met afguns bejeën toe ek hulle voorspoed sien”, skryf Asaf verder in vers 2. Die Nuwe Lewende Vertaling sê: “Maar my voet het byna gestruikel. Ek het my vastrapplek byna verloor”. Asaf het na die goddeloses om hom gekyk en gesien dat dit met hulle beter gaan as met dié wat die Here dien en lewe volgens sy wil. Hulle is voorspoedig in alles wat hulle aanpak ... dit gaan met hulle beter as met ons.\nEk onthou so duidelik hoe ‘n suksesvolle sakeman oor die radio op die Donderdag voor Paasnaweek gesê het dat hy bang is om Christen te word uit vrees daarvoor dat dit met hom dan sal sleg gaan. Hy was juis besig om kospakkies by christen-gesinne af te laai. Ek het dadelik gedink aan hoeveel ongelowiges met wie dit baie goed gaan en ook gedink aan christene wat ek persoonlik ken, met wie dit verskriklik sleg gaan.\nAsaf skryf verder dat sy kop geswaai het nadat hy ‘n ontmoeting met God gehad het ... hy skryf nie oor die ontmoeting self nie behalwe dat dit sy manier van dink verander het. Hy onthou dat God nog altyd by hom was (vers 23) en al is hy afgetakel na liggaam en gees, God sy sterkte is.\nAsaf sluit die Psalm af met vers 28 in hierdie woorde: “Maar wat my aangaan, dit is vir my goed om naby God te wees. Ek het die Here my God gekies as my toevlug! Ek sal van al u werke bly vertel.”\nAsaf het te midde van uitdagende omstandighede ‘n keuse gemaak … hy het God gekies as sy toevlug en om nie stil te bly oor die dinge wat God al vir hom gedoen het nie.\nOns elkeen het iets om te vertel … goeie dinge wat Hy al vir ons gedoen het. Kom ons kies vandag om eerder die goeie dinge te onthou as te tob oor die goed wat ons dalk nie het nie. Kies vandag nog!\nGaan lees gerus Psalm 73\nHemelse Vader. Ek erken dat ek so maklik mislei word deur ander om my se suksesse en sien dan net my eie swaarkry en tekortkominge. Soos Asaf, het dit my ook amper laat twyfel. Maar, ek wéét dat U nog altyd by my was ... in moeilike en maklike tye. Ek kies vandag om by U alleen te skuil en om nooit stil te bly oor die wonderlike dinge wat U al vir my gedoen het nie.


Japan wil onttrek uit Walvis akkoord | Die Vryburger\nJapan oorweeg dit om uit die Internasionale Walvis Kommissie te bedank sodat hy meer vrylik walvisse kan jag terwyl daar binne die Walvis akkoord beperkinge bestaan.\nDaar is ’n verbod op die jag van Walvisse, maar Japan is ’n oortreder van die verbod en vir jare is daar ’n beswaar teen sy grootskaalse vangs van walvisse.\nDie Japanese regering wil teen die einde van vanjaar ’n finale beslissing neem oor voortgesette betrokkenheid by die Walvis Komitee.\nDie Japanse Ministerie van Visserye sê geen beslissing is nog geneem nie en “alle opsies word oopgelaat en bestudeer”.\nJapan het vroeër ook gedreig om uit die Komitee te bedank, en beweer dat hy slegs walvisse in sy eie seegebied jag, maar verskeie kere is walvis jagters van Japan betrap dat hulle ook jag in ander see gebiede.\nDaar is sedert 1986 moratorium geplaas op kommersiële walvisvangs, maar dit blyk asof Japan nie hou by die ooreenkoms nie.